  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Россилэн Героез Артур Орлов Кизнерысь 1 номеро школын 9-11 классъёсын дышетскисьёсын пумиськылӥз. Со сярысь Удмуртиысь тӧролэн но кивалтэтлэн пресс-службазы ивортӥз. Нимысьтыз ожгар ужрадэ пыриськись ачиз та школаын дышетскиз. 10-тӥ классын дыръяз кадет классэ пыриз, со ик азьлань улон сюрессэ быръён луиз. Та дышетскон арысен Россиысь школаосын «Разговоры о важном» урокъёс ортчытъяло. Классэн кивалтӥсьёс но дышетскисьёс семья йылолъёс, кунлэн тодметпусъёсыз, историез, туала тодос, инкуазь но адями, литература но кылтодон сярысь верасько. Сыӵе урокъёс ортчытъяны кичӧлтон Россилэн азьмуртэз Владимир Путин сётӥз. Удмуртиысь ожгарчиослы выль ар кузьымъёс келязы. Тегъёс: Удмуртия Кизнер пиналъёс РоссилэнГеройёсыз  